Ռիչարդ Դոնչյանը ծնվել է 1905 թվականի սեպտեմբերին: Ռիչարդի ծնողները` Սեմուել Դինչյանը և Արմենուհի Դավուդը, տեղափոխվել են ԱՄՆ Օսմանյան կայսրությունից դեռևս 1880-ական թվականներին: Ռիչարդը սովորել է Հարդֆորդի դպրոցում, ավելի ուշ հաճախել Տաֆտ դպրոց (Ուոտերթաուն, Կոնեկտիկուտ նահանգ): 1928 թվականին Դոնչյանն ավարտում է Յեյլի համալսարանը` ստանալով տնտեսագետի բակալավրի աստիճան, և սկսում աշխատել արևելյան գորգերի վաճառքի ընտանեկան ընկերությունում: Այդ ժսամանակ Ռիչարդը հանդիպում է բիրժային վաճառական Ջեսսի Լիվերմորի կենսագրությանը, որը կոչվում է «Բիրժային սպեկուլյանտի հիշողություններ»: Այդ գրքի ազդեցության տակ նա սկսում է հետաքրքրվել ֆինանսական շուկաներով: 1929 թվականին բիրժային անկման հետևանքով Դոնչյանի ունեցած կորուստները ստիպում են նրան ուսումնասիրել տեխնիկական անալիզները և գների պատմությունը;